text: Elever fik uventet fridag
  16 december 2010 kl. 09.12
  Skoleeleverne i Sydslesvig fik torsdag en uventet fridag. De danske skoler og alle offentlige skoler er lukket, fordi myndighederne frygtede snekaos.
  Torsdag formiddag fortalte TV SYDs reporter i Sydslesvig, at det store snekaos udeblev. Det var tøvejr i Nordtyskland, og nedbøren faldt som regn.
  Senere begyndte sneen imidlertid at vælte ned. Først på eftermiddagen var der faldet 15 centimeter.
  Sidst på eftermiddagen onsdag udsendte Deutsche Wetterdienst et uvejrsvarsel. Meteorologerne varslede store snemængder og fygning.
  Det fik myndighederne til at aflyse undervisningen torsdag.
  Skolelukningerne omfatter også de danske skoler i Sydslesvig.
  